আমরা মনে করি একাত্তরের রক্তস্নাত মুক্তিযুদ্ধের মাধ্যমে অর্জিত বাংলাদেশের যে স্বাধীনতা- তা তখনই তার যথার্থ মর্যাদায় অভিষিক্ত হবে, যখন এদেশের মানুষ তাদের মৌলিক অধিকারসমূহ সম্পূর্ণভাবে নিজেদের করে অর্জন করে নিতে সক্ষম হবে। আগামী দিনের বাংলাদেশকে যদি আমরা তার সত্যিকার উন্নত সামাজিক অবকাঠামো আর শ্রেণিবৈষম্যহীন বাস্তবতায় আবিস্কার করতে চাই, তবে দল ও মত নির্বিশেষে সকলকে ভয়শূন্য চিত্তে যার যার নিজের দায়িত্বটি পালন করে যেতে হবে।